kardosdrur/scandi-wiki huggingface dataset:
Henning Poulsen (historiker)

Henning Poulsen (født 27. april 1934 i Randers, død 30. april 2014) var en dansk historiker, dr.phil. og professor emeritus.

Han var søn af landpostbud Viggo Poulsen og hustru Karen født Leensbak, blev i 1960 cand.mag. i historie og dansk fra Københavns Universitet og blev i 1970 dr.phil. ved Aarhus Universitet på disputatsen Besættelsesmagten og de danske nazister. Det politiske forhold mellem tyske myndigheder og nazistiske kredse i Danmark 1940-43. Anden Verdenskrig og Danmark under Besættelsen har været to hovedtemaer i Poulsens forskning.

Henning Poulsen blev videnskabelig medarbejder ved Udgiverselskab for Danmarks nyere Historie og blev i 1967 amanuensis ved Aarhus Universitet, hvilket han var til 1974, hvor han blev udnævnt til professor. I 2000 gik han på pension. Fra 1992 til 2002 var han formand for Jysk Selskab for Historie og fra 1999 til 2002 formand for Dansk Center for Holocaust- og Folkedrabsstudier.

Henning Poulsen blev 6. maj 1961 gift med Bodil Abrahamsen (født 4. november 1932 i København), datter af forstander, kaptajn Otto Kierulf Abrahamsen (død 1957) og hustru Vibege født Schack von Brockdorff (død 1993).

Forfatterskab 
 (sammen med Henrik S. Nissen): På Dansk friheds grund: Dansk Ungdomssamvirke og De ældres Råd 1940-1945, Købehavn: Gyldendal 1963.
 (sammen med Hans Kirchhoff & Henrik S. Nissen): Besættelsestidens historie, Fremad 1964.
 Besættelsesmagten og de danske nazister. Det politiske forhold mellem tyske myndigheder og nazistiske kredse i Danmark 1940-43, 1970 (disputats).
 Fascisme og nazisme 1919-1945, København: Det Berlingske Forlag 1980. 
 Kapitel i Knut Helle, Tägil Simensen, Sven Jarle & Kåre Tønnesson: Aschehougs Verdenshistorie, bind 13: Fra krig til krig 1914-1945, Oslo: Aschehoug 1982.
 (red. Hans Kirchhoff): Den 2. verdenskrig: Hitlers krig 1939-41, bind 1, København: Gyldendal 1989, 2. udgave 1995. 
 Besættelsesårene 1940-45, Aarhus: Aarhus Universitetsforlag 2005.

Kilder 
 "Navne", Jyllands-Posten, 26. april 2014.

Personer fra Randers
Historikere fra Danmark
Besættelsestidens historikere
Foreningsformænd fra Danmark
Ansatte ved Aarhus Universitet
Faglitterære forfattere fra Danmark
Danskere i 1900-tallet
Danskere i 2000-tallet
Personer i Kraks Blå Bog (afdøde)
Natura 2000-område nr. 60 Skørsø

Natura 2000-område nr. 60 Skørsø  er et habitatområde (H53), der har et areal på i alt 12 ha, hvoraf de 9,5 ha udgøres af søen, mens resten er et areal langs søens bredder som er periodisk oversvømmet. Skørsø er en klarvandet, næringsfattig, lav alkalin lobeliesø, og har hverken tilløb eller afløb. Den største dybde er på 2,3 m i
den nordøstlige del og den har en middeldybde på 0,85 m. og er beliggende i et smeltevandsområde, og er formentlig dannet i et dødishul.

Søens omgivelser består hovedsageligt af fugtig hede med spredte bevoksninger af træer og buske. Kun i søens sydende og ved bådophalingspladsen på østsiden findes der svagt markerede stier, men derudover er søbredden helt eller næsten upåvirket af færdsel.

Natura 2000-området ligger omkring 10 km vest for Skive og 10 km nordøst for Vinderup

Udpegning 
Skørsø er udpeget på grundlag af 1 dyreart samt 1 naturtype, henholdsvis odder og Kalk- og næringsfattige søer og vandhuller (lobeliesøer).

Undervandsvegetationen i Skørsø var moderat artsrig med 10 registrerede arter (Ringkjøbing Amt,
2006), hvoraf 2 arter står på den danske rødliste (Gulgrøn Brasenføde og Sortgrøn Brasenføde) mens 2 arter findes på den danske gulliste (Strandbo og Tvepibet Lobelie).

Videre forløb 
Natura 2000-planen blev vedtaget i 2011, hvorefter kommunalbestyrelserne
og Naturstyrelsen udarbejdede bindende handleplaner for
gennemførelsen af planen. Planen videreføres og videreudvikles i anden planperiode 2016-21. Natura 2000-området ligger i Skive og Holstebro Kommune, og naturplanen koordineres med vandplanen for 1.2 Hovedvandopland Limfjorden

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger 

 Naturplanen
 Naturplanen 2016-2021
 Basisanalysen 2007
 Basisanalysen 2016-21

Natura 2000-planer
Lokaliteter i Holstebro Kommune
Lokaliteter i Skive Kommune
Fuglebeskyttelsesområder i Danmark
Death at a Funeral

Death at a Funeral kan referere til flere ting:

 Death at a Funeral (film fra 2007) - en britisk komediefilm
 Death at a Funeral (film fra 2010) - en amerikansk reproducering af filmen fra 2007
Harez Habib

Harez Arian Habib (født 20. februar 1982 i Kabul, Afghanistan) er en afghansk fodboldspiller, der spiller for tyske SpVgg Oberrad 05.

Tidligere liv 
Habib blev født i Kabul som ligger i Afghanistan, men flyttede i en alder af tre til Kassel i Tyskland. Formentlig flygtede de fra borgerkrigen i Afghanistan. Han flyttede i 2013 videre til Hamburg, og arbejdede som personalechef i en virksomhed i Oberursel.

Karriere 
Et år efter at han var kommet til Tyskland, begyndte han som fireårig at spille fodbold i den lokale klub, SV Nordshausen. Her spillede han i lang tid, indtil han som 16-årig skiftede til GSV Eintracht Baunatal stadig som ynglingespiller. Men i 2000/01 sæsonen skiftede Habib til amatørklubben SpVgg Olympia Kassel, hvor han skulle spille senior.

Han spillede i klubben sæsonen ud, indtil han igen vendte tilbage til sin barndomsklub, Eintracht Baunatal, dog som senior spiller denne gang. I 2003/04 sæsonen sluttede han sig til KSV Baunatal II hvor han spillede en sæson, inden han skiftede til VfL Kassel. Eftersom Habib altid havde haft store forventinger til sig selv, så hjalp det ikke ligefrem at VfL Kassel endte på en 10. plads i 2006/07, og det resulterede i et skifte igen. Denne gang skiftede han til FSC Lohfelden.

Han spillede i klubben i en enkelt sæson hvor han fik spillet 31 ligakampe og scorede seks mål for klubben. Herefter skiftede han i 2008/09 sæsonen til KSV Hessen Kassel. Her spillede han fra 2008-2010 hele 57 ligakampe, men blev af en eller anden grund rykket ned på klubens reserve-senior hold. Han spillede i 2010-2012 for Hessen Kassel II, og scorede imponerende hele 41 ligamål i 39 kampe.

Habib fortsatte kursen mod succes, og skiftede i 2012/13 sæsonen til BC Sport Kassel hvor han fortsatte med at banke mål efter mål ind bag nettet. Her spillede han 44 ligakampe og scorede 30 mål. Han fik sin debut for klubben den 12. august 2012 i en 3-0 udesejr mod Eintracht Baunatal, da han kom i 71. minut erstattede den dobbelte målscorere Park Dae-Woong. Han blev kaptajn for klubben, men måtte i 2013 modvilligt opsige sin kontrakt med klubben, da han grundet arbejde var tvunget til at flytte til Hamburg.

Det tog ham noget tid at finde en ny klub, men i slutningen af januar 2014 sluttede han sig til SpVgg 05 Oberrad. Han fik sin debut for klubben den 16. marts 2014 imod SV Darmstadt II, hvor kampen endte 1-1.

Landshold 
Habibs debut faldt den 26. oktober 2007 i en VM-kvalifikationskamp mod Syrien.

Han scorede sine to første mål den 4. juni 2008, da Afghanistan spillede i den Sydasiatiske Federation Cup mod Sri Lanka.

Eksterne henvisninger 
 

Fodboldspillere fra Afghanistan
Mustafa Hadid

Mustafa Hadid (født 25. august 1988 i Kabul, Afghanistan) er en afghansk fodboldspiller, der spiller for Altona 93.

Tidligere liv 
Hadid blev født i Kabul, men flygtede i 1996 med sin familie fra Afghanistan, for at undgå borgerkrigen.

Klubkarriere 
I 1998 startede Hadid med at spille fodbold, og startede hos TuS Germania Schnelsen. Han spillede her i seks år, indtil han skiftede til Hamburger SV, og kom på klubbens U19 hold. Her spillede han U19 bold i to år, indtil han rykkede tilbage til sin barndomsklub, TuS Germania Schnelsen, dog som senior spillere denne gang.

Efter en han kun fik spillet 2 ligakampe for klubben, skiftede han i sommeren 2007 til Eintracht Norderstedt. Han fik aldrig det helt store gennembrud i klubben, og blev brugt som backup. Han spillede kun 31 kampe for klubben i 2 sæsoner, men scorede dog 11 mål.

I 2009/10 sæsonen skiftede Hadid til Altona 93, hvor han hurtigt fandt sig til rette, og udviklede sig til en nøglespiller i klubben.

Landshold 
Hadid fik sin debut den 4. juni 2008 i en 2-2 uafgjort mod Sri Lanka.

Eksterne henvisninger 
 

Fodboldspillere fra Afghanistan
Helle Thomsen

Helle Thomsen (født 30. november 1970) er en dansk håndboldtræner og tidligere håndboldspiller. Hun er nuværende cheftræner i den franske topklub Neptunes de Nantes i LFH Division 1 Féminine, siden februar 2022.

Karriere
Hun var cheftræner for FC Midtjylland Håndbold fra 2012 til 2016. Mellem 1. juni 2014 og sommeren 2015 var hun derudover landstræner for det svenske damelandshold sammen med Thomas Sivertsson. I denne rolle var hun med til at føre svenskerne til bronzemedaljerne ved EM 2014.

Som spiller vandt hun DM-sølv og DM-bronze og som træner har hun vundet DM-guld to gange, pokalturneringen én gang og EHF Cup'en én gang.

Referencer

Eksterne henvisninger 

Håndboldspillere fra Danmark
Håndboldtrænere fra Danmark
Håndboldtrænere fra Ikast Håndbold
Guadalupe Mountains National Park

Guadalupe Mountains National Park er en nationalpark i delstaten Texas, USA. Parken blev etableret 30. september 1972, og er på 349 km². Den vigtigste naturattraktion i nationalparken er ørken- og prærielandskabet som er karakteristisk for staterne mod sydvest. Parken ligger i Guadalupe Mountains i Vest-Texas, 40 kilometer syd for Carlsbad Caverns National Park i New Mexico. 

Det højeste punkt i parken er Guadalupe Peak; med sine 2.667 moh. er bjerget det højeste punkt i Texas. I Chihuahuaørkenen i parken ligger også det karakteristiske bjerg El Capitan som i lang tid blev benyttet som landemærke af rejsende langs ruten fra Fort Smith i Arkansas til San Francisco i Californien.

Parken indeholder flere etablerede stier for vandring og ridning. Turen til toppen af Guadalupe Peak består af  en stigning på 910 meter, og stien snirkler sig gennem fyr- og douglasgranskove og giver et spektakulært udsyn over El Capitan og Chihuahuaørkenen.

Ud over  ørken og prærie omfatter parken også et tredje økosystem: den frodige og maleriske kløft McKittrick Canyon fyldt med lønnetræer af slægten acer grandidentatum. Om efteråret fremstår dalen som en stærk kontrast til den omliggende ørken, med de store lønnetræer i flammende farver. 

Der findes også et forstenet rev fra permtiden. En sti gennem dalen leder ind til en stenhytte fra 1930'erne, tidligere fritidshus for oliegeologen Wallace Pratt som skænkede jorden til nationalparken.

Se også 
 Nationalparker i USA

Eksterne kilder/henvisninger 

Officielt websted

Nationalparker i USA
Texas
Faysal Shayesteh

Faysal Shayesteh (født 21. juni 1991 i Kabul, Afghanistan) er en afghansk fodboldspiller, der spiller for thailandske Songkhla FC.

Tidligere liv 
Shayesteh flygtede med sin bror Qays Shayesteh og resten af familien fra borgerkrigen i Afghanistan til Holland. Hans bror Qays Shayesteh er også fodboldspiller. Han spillede i sin ungdom for bl.a. store klubber som Heracles Almelo, FC Twente samt SC Heerenveen. Dog nåede han aldrig at spille en kamp som professionel i klubberne.

Klubkarriere

Etar Veliko Tarnovo 
I februar 2013 skiftede Shayesteh til bulgarske Etar Veliko Tarnovo, som dermed blev hans første klub som senior spiller.

Han fik sin debut den 2. marts 2013, da Etar besejrede PFC Montana 2-1 hjemme. Shayesteh blev skiftet ind i 88' minut.

Han fik i alt spillet 10 ligakampe for klubben og scorede et enkelt mål, indtil det blev til et skifte til Thailand.

Songkhla FC 
I oktober 2013 skiftede Shayesteh til thailandske Songkhla FC, eftersom han kontrakt med Etar var udløbet.

Landshold 
Den 13 april 2014 fik Shayesteh sin debut for det afghanske landshold da han spillede kampen imod Kirgisistan. Han spillede en fin kamp lige ud over at han i 17' minut missede chancen fra ellevemeterpletten, da han misbrugte et straffespark.

Eksterne henvisninger 
 

Fodboldspillere fra Afghanistan
Leonit Abazi

Leonit Abazi (født 5. juli 1993 i Gnjilane, Kosovo) er en albansk fodboldspiller, der spiller for albanske KF Skënderbeu Korçë.

Klubkarriere 
Abazi startede sin karriere som senior hos barndomsklubben KF Drita Gjilan i 2011. Han spillede i tre sæsoner hos klubben fra Kosovo, og spillede kun 12 ligakampe for klubben, og scorede fire mål.

Den 1. juli 2013 skiftede Abazi til den albanske klub, KF Skënderbeu Korçë. Hans debut faldt imod KF Laçi i en cupkamp.

Landshold 
På samme tid som Abazi skiftede til KF Skënderbeu Korçë, startede han også med at spille på det Albanske U/21 landshold, dvs. i 2013.

Eksterne henvisninger

Referencer 

Fodboldspillere fra Albanien
Hans Carl von Carlowitz

Hans Carl von Carlowitz (født 24. december 1645 i Oberrabenstein ved Chemnitz, død 3. marts 1714; oprindelig Hannß Carl von Carlowitz) var en tysk skatterevisor og administrator i minedrift. Hans bog Sylvicultura oeconomica oder haußwirthliche Nachricht und Naturmäßige Anweisung zur wilden Baum-Zucht (1713) var den første omfattende afhandling om skovbrug, og han anses for at være ophavsmanden til bæredygtigt skovbrug.

Liv og virke 

Han var søn af forstmester Georg Carl von Carlowitz. Han studerede jura og offentlig forvaltning i Jena, lærte fremmedsprog, foretog rejser til Frankrig, Rusland og Italien i sin ungdom og var engageret i de naturlige videnskaber og minedrift.

1677 blev han en minedriftadministrator og 1711 blev han i spidsen for minedrift på retten i Kursachsen i Freiberg (Sachsen). Freiberg, som er beliggende ved foden af Erzgebirge, var kendt for sine sølvminer. I denne stilling var han var blandt andet ansvarlig for levering af træ til mineindustrien, som beskæftigede omkring ti tusinde minearbejdere på daværende tidspunkt. Han døde i Freiberg.

Betydning 

Ideen om bæredygtighed, uanset hvor den forekommer i historien, opstår i krisetider og knaphed. Omkring 1700 blev mineindustrien som levebrød truet for tusinder i Sachsen. Vanskeligheden var ikke, at minerne var udtømt deres malm, problemet var en akut mangel på træ. Mineindustrien og smeltning af malm havde forbrugt hele skove. I nærheden af steder for mineaktivitet var de gamle skove forsvundet helt. Træer var blevet fældet i uholdbare mængder i årtier uden bestræbelser på at genskabe skovene. Først blev flodsystemer i Erzgebirge manipuleret, så stammer kunne transporteres fra fjernt liggende skovområder, men disse foranstaltninger udskød kun krisen. Priserne for træ steg stadig, hvilket førte til konkurs og lukning af dele af mineindustrien. Hans Carl von Carlowitz levedet i og blev påvirket af dette miljø. Han rejste meget i sin ungdom og lærte meget af den tvungne disciplin i den franske minister Jean Baptiste Colbert, der havde vedtaget en reform af skovbruget i Frankrig.

Hans betydning som forfatter er i det faktum, at han var den første, der udførligt skrev om skovbrug. Hans afhandling er en samling af viden om skovforvaltning på daværende tidspunkt. Han brugte sin egen erfaring til at udbygge det videnskabelige videngrundlag, der var efter ødelæggelsen under Trediveårskrigen. Hans Carl von Carlowitz var den første til klart at formulere begrebet "bæredygtighed" i skovbruget.

Eksterne henvisninger 

 Hannß Carl von Carlowitz: Sylvicultura Oeconomica (reprint , )
 Ulrich Grober: "From Freiberg to Rio – Hans Carl von Carlowitz’ Sylvicultura Oeconomica and the career of the term ‘sustainable’"

Forstmænd fra Tyskland
Børkop HK

Børkop HK er en håndboldklub beliggende i Børkop mellem Vejle og Fredericia. Klubbens herrehold spiller (Pr. 2014) i den danske 3. division.

Referencer

Eksterne henvisninger 
 Klubbens hjemmeside

Håndboldklubber i Danmark
Vejle Kommune
Henning Poulsen

Henning Poulsen er navnet på flere personer:

 Henning C. Poulsen (1918-2005) – dansk overlæge og direktør (Henning Christian Poulsen)
 Henning Poulsen (kommunaldirektør) (1920-2008) – dansk kommunaldirektør (Henning Ingemann Poulsen)
 Henning Poulsen (historiker) (født 1934) – dansk historiker og professor
Claus Brun

Claus Brun (26. april 1914 i København - 30. september 2014) var en dansk læge, dr.med. med speciale i nefrologi.

Han var søn af overlæge Axel Brun og hustru Margrethe født Krog, blev student fra Østersøgades Gymnasium 1933 og tog medicinsk eksamen 1940. Han fik ansættelser på en række københavnske hospitaler ved afdelinger for intern medicin, epidemiologi, dermatovenerologi, pædiatri, patologisk anatomi, neurologi og klinisk kemi. Brun fik specialistanerkendelse i klinisk kemi og laboratorieteknik 1948 samt i nefrologi 1969, som hans disputats fra 1954 Acute anuria, A Study based on renal function tests and aspiration biopsy of the kidney også handlede om.  Sammen med kollegaen Poul Iversen var Brun den første, der fik en kunstig nyre til at fungere, og efterfølgende skrev Brun en række videnskabelige afhandlinger især om nyrefunktion, nyrebiopsi og nyresygdomme samt om anvendelsen af kunstig nyre.

Han blev 2. og 1. reservelæge ved Københavns Kommunehospitals 3. afdeling og arbejdede her især med behandling af patienter med svigtende nyrefunktion og med etablering og anvendelse af den kunstige nyre. Han var på studieophold 1952-53 i USA ved Department of Physiology, New York University og Mt. Desert Island Biological Laboratory, Maine. Brun blev overlæge ved Kommunehospitalets centrallaboratorium 1956 og var her indtil sin pensionering 1984.

Claus Brun blev præsident for International Society of Nephrology 1963 og formand for Dansk Nefrologisk Selskab 1969. Han blev tildelt Novo Nordisk Prisen for 1964 og er Ridder af Dannebrog.

Claus Brun døde d. 30. sept. 2014 og overleves af sin kone og mangeårige cheflaborant, Xenia Boysen.

Kilder 
 Kraks Blå Bog 1974

Eksterne henvisninger 
 

Læger fra Danmark
Riddere af Dannebrog
Hundredårige
Personer fra København
Danskere i 1900-tallet
Foreningsformænd fra Danmark
Personer i Kraks Blå Bog (afdøde)
Helweg

Helweg, er et dansk-tysk efternavn og slægt. Kendt i slægten er blandt andet politiker Lars Christian Larsen, gift med Christiane Sophie Luise Helweg (1822-1878), og deres efterkommere, som fik navnet Helweg-Larsen, de var forældre til børnene Axel Liljefalk, Christian Helweg-Larsen, H.F. Helweg-Larsen og Vilhelm Helweg-Larsen. Ifølge slægtsforskere kan slægten føres tilbage til en gårdmand som var født omkring 1490 i Hannover.

Kendte slægtsmedlemmer 
 Axel Liljefalk 
 Christian Helweg-Larsen
 H.F. Helweg-Larsen
 Vilhelm Helweg-Larsen
 Gunnar Helweg-Larsen
 Povl Helweg-Larsen
 Flemming Helweg-Larsen
 Bent Helweg-Møller
 Frederik Helveg
 Leopold Helweg
 Ludvig Helveg
 Regner Helweg

Henvisninger 
 det Helwegske familielegat , Slægtsside

Slægter fra Danmark
Slægter fra Tyskland
Slægten Helweg
Haleakala National Park

Haleakala National Park er en nationalpark og et biosfærereservat på øen Maui i delstaten Hawaii, USA. Parken blev etableret 1. juli 1961, og er på 122 km². De
vigtigste naturattraktioner  er den sovende vulkan Haleakalā som havde sit sidste udbrud omkring 1490, Hosmer's Grove med gammel eksperimentel skovplantning og hjemhørende hawaiigås, samt kystområdet ved Kipahulu. 

Haleakalāvulkanens krater er 11 km i diameter og 700 meter dybt. 

Kystsonen Kipahulu har sårbar regnskov og de idylliske badedammene i ʻOheʻo Gulch, er delvis spærret for færdsel.

Fordi parken er et vulkansk område, er alle planter og dyr som er på øen nu, kommet med fugle eller mennesker, eller naturligt gennem luften eller havet. De fleste arter er lokalt tilpassede underarter som er endemiske for området, og der finnes flere truede arter i Haleakala National Park end i nogen anden nationalpark i USA.

Vulkanen og området omkring den blev først fredet som en del af Hawaii National Park i 1916, sammen med vulkanerne i Mauna Loa og Kilauea i den nuværende Hawaii Volcanoes nationalpark. Denne første nationalpark blev opdelt i de to nuværende i 1961.

Parken har gennemsnitlig 1.450.000 besøgende hvert år.

Se også 
 Nationalparker i USA

Eksterne kilder/henvisninger 

Officielt websted

Nationalparker i USA
Biosfærereservater i USA
Hawaii
Valon Ahmedi

Valon Ahmedi (født 7. oktober 1994 i Ohrid, Makedonien) er en albansk fodboldspiller, der spiller for italienske F.C. Südtirol.

Karriere 
Ahmedi blev født i Makedonien af albanske forældre, men er opvokset i den italienske bydel, Castellanza. Han startede først i 2011 med at spille fodbold, da han tørnede ud for F.C. Südtirol om ynglingespiller, eftersom han var blevet scoutet af klubbens talentspejdere. Ahmedi spillede bemærkelsesværdig godt, og blev i presæsonen 2012/13 rykket op på seniortruppen. Den 22. december 2012 fik Ahmedi sin debut, da han i 89' minut erstattede Alessandro Campo i et 1-1 opgør imod Tritium Calcio 1908.

International karriere 
Ahmedi kunne vælge at spille for Makedonien, fordi han er født der, Albanien pga. hans albanske rødder samt Italien, da han havde italiensk pas. Ahmedi valgte at stille op for Albaniens U/19-landshold. Grundet Ahmedis flotte præsentationer for F.C. Südtirols ungdomshold, blev han inviteret til en venskabskamp imod Bosnien-Hercegovina U/19 den 8. maj 2012, hvor han startede inde som angriber i Albaniens 3-1 sejr.

Ahmedi imponerede for U19 landsholdet og det resulterede i, at han blev udtaget af U/21-landsholdstræneren. Han blev udtaget for første gang 6. februar 2013 til en venskabskamp imod Makedoniens U/21-landshold.

Referencer

Eksterne henvisninger 
 Valon Ahmedi på transfermartk.co.uk

Fodboldspillere fra Albanien
Amir Rrahmani

Amir Kadri Rrahmani (født d. 24. februar 1994) er en kosovo-albansk professionel fodboldspiller, som spiller for Serie A-klubben Napoli og Kosovos landshold.

Klubkarriere

Tidlige karriere 
Rrahmani begyndte sin karriere i hjemlandet med KF Drenica, hvor han gjorde sin førsteholdsdebut i 2011. Han skiftede i juli 2013 til albanske Partizani Tirana.

Klubber i Kroatien 
Rrahmani skiftede i juni 2015 til kroatiske RNK Split. Efter en enkelt sæson der skiftede han til Dinamo Zagreb i august 2016, og blev her med det samme udlejet til NK Lokomotiva for 2016-17 sæsonen.

Efter at have vendte tilbage for lån spillede han to sæsoner for Dinamo Zagreb, begge hovedsageligt som rotationsspiller.

Hellas Verona 
Rrahmani havde tiltrukket intresse fra flere klubber i Europa, herunder Celtic og Standard Liège, men han endte i juni 2019 at skifte til Hellas Verona.

Napoli

Skifte og leje tilbage 
Rrahmani skiftede i januar 2020 til Napoli på en fast aftale. Som del af aftalen ville han blive lejet tilbage til Hellas Verona for resten af sæsonen.

Napoli karriere 
Rrahmani gjorde sin debut for Napoli i august 2020 efter lejeaftalen var udløbet.

Landsholdskarriere 
Før 2016 kunne spillere repræsentere både Albanien og Kosovo, i det at Kosovo ikke var et UEFA-medlem. Efter at Kosovo i 2016 blev medlem, måtte spillere vælge for hvem de ville spille for. Rrahmani valgte her Kosovo.

Albanien 
Rrahmani har repræsenteret Albanien på U/21-niveau. Han gjorde sin debut for Albaniens landshold den 8. juni 2014.

Kosovo 
Rrahmani debuterede for Kosovos landshold den 25. maj 2014.

Kilder

Eksterne henvisninger 

Fodboldspillere fra Albanien
Fodboldspillere fra Kosovo
Fodboldlandsholdsspillere fra Albanien
Fodboldlandsholdsspillere fra Kosovo
Fodboldspillere fra KF Drenica
Fodboldspillere fra FK Partizani Tirana
Fodboldspillere fra RNK Split
Fodboldspillere fra Dinamo Zagreb
Fodboldspillere fra NK Lokomotiva
Fodboldspillere fra Hellas Verona FC
Fodboldspillere fra S.S.C. Napoli